
Urdu 


Urdu {iiJ) is en Indoeuropaasche Spraak. Se is en 
Susterspraak vun Hindi. Tosamen mit Hindi is se 
rutwussen ut de gemeensame Wuddel vun de Spraak 
Hindustani. 

Historic 


Upkamen is Urdu in de Tiet vun dat Sultanat vun Delhi un 
vun dat Mogulriek up den indischen Subkontinent. As de 
Mogulkaiser Akbar (1556 - 1605) regeren do, dor fohr he 
in unbannig grote Wannerhoov un Feldlagers en 
Mengelmoos vun Minschen ut ganz verscheden Volkers 
mit. Dor geev dat Liide, de snacken Persisch, dat weer de 
Mogulkaisers ehr Hoffspraak, Hindustani, Pankrit un 
Sanskrit, Mongoolsch, Araabsch un Torksch. Up de 
Grundlaag vun de Hindustani-Spraak is dor denn en nee 
Spraak vun tohopenmengelt wurrn, dat Urdu (froher 
Ordu). 

Urdu un Hindi 


Urdu is en Susterspraak vun Hindi. De beiden stimmt so 
wiet overeen, dat se tohopen faken as een Spraak ankeken 
weert. Mahatma Gandhi weer dor ok for, de beiden 
tohopentofaten to en Gemeenspraak mit Naam Hindustani, 
de denn meist up denn ganzen Subkontinent vun Indien to 
verstahn weer (Kiek bi Hindi-Urdu). Liide ut de 
Spraakwetenschop meent, dat Hindi un Urdu ut en 
gemeensame Wuddel rutwussen siind. Se kiekt de beiden 
Spraken ok as Soziolekten an, vunwegen dat dat 
verscheden Gruppen ween siind, de jem snackt hefft. 

Vunwegen de Unnerscheden vun de Sprekers siind de 
Spraken denn ut’neen gahn. Hindi is de Spraak vun de 
Inders ween, de bi den Gloven vun den Hinduismus bleven 
weern. Urdu is de Spraak vun de Inders ween, de den 
Gloven vun den Islam overnahmen harm, as islaamsche 
Herrschers mit Gewalt in verscheden indische Lanner inbraken weern. So kiimmt dat, dat Hindi in de 
Devanagari-Schrift schreven warrt un veel Bookwoor ut dat Sanskrit overnahmen hett. Man Urdu warrt in 
Araabsche Schrift schreven un hett veel Woor ut de persische un Araabsche Spraak overnahmen. 

Vunwegen diissen Achtergrund geev dat ok polietschen Lawei. Natschonalisten vun de Hindus giingen dor 
bi un smeten de araabschen Lehnwoor en na’n annern ut de Spraak rut un nehmen an jem ehr Steed denn 
Woor, de vun dat Sanskrit herkemen. Dor wollen se mit kloor maken, dat se up egen Grund stahn konnen un 
nich up Grund vun de Araabsche Spraak oder annere fromde Spraken. 


Urdu (iv) 

Warrt snackt 
in: 

Pakistan, Indien un 
annere Lanner 

Sprekertall: 

58 Mio. as Mudderspraak 
un bi 100 - 140 Mio. as 
tweete Spraak 

Spraakfamilie: 

■ Indoeuropaasche 
Spraken 

■ Indoiraansche 
Spraken 

■ Indoarische 
Spraken 

Urdu 

Offiziellen Status 

Amtsspraak 

in: 

Pakistan, Indien (Andhra 
Pradesh, Bihar, Delhi, 
Gujarat, Jammu un 
Kashmir un Uttar 

Pradesh) 

Spraakkoods 

ISO 639-1: 

ur 

ISO 639-2 
(B): 

urd (http://www.ethnologu 

e.com/show_iso639.asp? 

code=urd) 


URD (http://www.ethnolo 

SIL: 

gue.com/show_language. 


asp?code=URD) 





Vunwegen dat Indien un Pakistan in dat Raj ut’neen gahn siind, siind de Unnerscheden gau grotter wurrn. 
Hiidigendags weert Urdu un Hindi as twee Utbospraken ankeken, de unafhangig vun’anner siind. Liekers is 
dat noch hiidigendags so, dat diisse Unnerscheden nich so groot siind, dat Snackers vun Urdu un vun Hindi 
sik bi’t Snacken over Alldagsproblemen nich verstahn konnen. Dat liggt ok dor an, dat de Hindi-Snackers 
in’n Alldags doch faken lever de persischen oder araabschen Lehnwbor bruukt, de vun lange Tiet her to jem 
ehr Spraak tohoren doot un nich de Neologismen, de later kiinstlich ut de Sanskrit-Spraak in dat Hindi 
inboot wurrn siind. Na de Traditschoon warrt Urdu as de betere vun de beiden Spraken ankeken un dat want 
seggt, Urdu weer ja woll de „Spraak vun de Dichtkunst“ 

Ok de Naam Urdu kiimmt ut de Torksche Spraak. An un for sik heet dat „Kriegslager“ oder „Lager 
to’n Verminnern“. Dat liggt dor an, dat diisse Spraak in Kriegslagers snackt wurrn is. Een kann seggen, dat 
Urdu na de Grammatik to de Halft ut de Hindi- un to de annere Halft ut de Persische Spraak besteiht. Wat de 
Woor angeiht, siind dat avers mehr as 80%, de ut dat persisch kaamt. 

Hiidigendags 


Urdu is Amtsspraak in Pakistan un in en Reeg vun Bundsstaten vun Indien, wo veel Moslems leven doot. In 
Pakistan gifft dat bloE en Minnerheit vun 10 Mio. Minschen, de Urdu as Mudderspraak snackt. Man liekers 
weert de Urdu-Snackers jummers mehr, vunwegen dat as lingua franca mank de verscheden 
Regionalspraken bruukt warrt. In Indien is Urdu en vun de 23 Spraken, de as offiziell Natschonalspraken 
ankeken weert. Besunners in de Regionen Andhra Pradesh, Delhi, Uttar Pradesh un Uttarakhand warrt dat 
snackt. Over de ganze Welt hen is Urdu de Mudderspraak vun bi 58 Mio. Minschen. Tohopen mit de Liide, 
de Urdu as tweete Spraak snacken konnt, warrt de Spraak vun alltohopen bi 150 - 200 Mio. Minschen 
bruukt. 

Urdu warrt vun grote Delen vun de Inwahners snackt in: {| | valign="top" | 

■ Bahrain, 

■ Diiutschland (40.000), 

■ Indien (48 Millionen), 

■ Kanada, 

■ Katar, 

■ Mauritius (64.000), 

■ Oman, 

■ Pakistan (10 Millionen), 

■ Surinam, 

■ Suudafrika (170.000), 

■ Vereenigte Araabsche Emiraten, 

■ Grootbritannien, 

■ USA 


l> 


Vun „https://nds.wikipedia.org/w/index.php?title=Urdu&oldid=925980“ 


Disse Siet is toletzt urn 20:31,14. Mar 2020 annert worm. 

